ประเดิมขายกองทุนไทยแลนด์ฟิวเจอร์ให้รายย่อยได้ดอก7-8%
รมว.คลังเผย เปิดขายกองทุนไทยแลนด์ฟิวเจอร์ฟันด์ให้รายย่อยเดือน พ.ค.-มิ.ย.นี้ ให้ผลตอบแทน 7-8%
8 ก.พ. 2560

รมว.คลังเผย เปิดขายกองทุนไทยแลนด์ฟิวเจอร์ฟันด์ให้รายย่อยเดือน พ.ค.-มิ.ย.นี้ ให้ผลตอบแทน 7-8%
นายอภิศักดิ์ ตันติวรวงศ์ รมว.คลัง เปิดเผยว่า ในเดือนพ.ค.-มิ.ย. นี้ จะเปิดขายหน่วยลงทุนกองทุนรวมโครงสร้างพื้นฐานเพื่ออนาคตประเทศไทย (ไทยแลนด์ฟิวเจอร์ฟันด์) วงเงิน 4-5 หมื่นล้านบาท จากวงเงินทั้งหมด 1 แสนล้านบาท โดยจะขายให้กับประชาชนก่อนเป็นดับแรก เนื่องจากตอนนี้อัตราดอกเบี้ยเงินฝากต่ำ การลงทุนนี้จึงเป็นทางเลือกที่มั่นคงและให้ผลตอบแทนสูง 7-8%
สำหรับโครงการที่จะมาใส่ไว้ในกองทุน คือ การทางพิเศษแห่งประเทศไทย (กทพ.) เพื่อนำไปลงทุนโครงใหม่ หลังจากนั้นก็จะพิจารณาโครงการของ การไฟฟ้าฝ่ายผลิตแห่งประเทศไทย สามารถนำโรงไฟฟ้าหรือ สายส่ง มาเข้ากองทุนได้เช่นเดียวกัน เพื่อระดมเงินไปลงทุนในโครงการต่างๆ 
นายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) กล่าวว่า วันนี้ กทพ. จะพิจารณาเลือกเส้นทาง 2 ใน 3 เส้นทาง ประกอบด้วย 1.เอกมัย-รามอินทรา 2.ทางพิเศษบูรพาวิถี 3.ดาวคะนอง ต่อวงแหวนรอบนอก มาใส่ไว้ในกองทุน ซึ่งพบว่าให้อัตราผลตอบแทนค่อนข้างดี 7-8% เนื่องจากมีผู้ใช้บริการเป็นจำนวนมาก ซึ่งการระดมเงินที่ได้ ก็จะให้กับกทพ.ทั้งหมด เพื่อนำไปลงทุน เส้นทาง พระราม 3-ดาวคะนอง และเส้นเกษตรนวมินทร์